310 
PIÈCES A L’APPUI. 
L’aveugle enfant qui me commande , 
Qu’on nomme à tort dieu d’Amitié , 
Les deux yeulx comme à lui vous bande 
Affm que soyez sans pitié. 
II le fault ; car i’ose vous dire 
Que n’auriez tant de cruauté 
Si vous pouviez voir mon martyre 
Comme ie voy vostre beauté. 
Si le ciel de vostre visaige 
Luit de mille perfections, 
Il n’en peut avoir davantaige 
Que mon cœur a de passions. 
Il pleure, il gémit, il soupire, 
D’amour nuict et jour tourmenté. 
Hélas ! voyez doncq mon martyre 
Comme ie voy vostre beauté. 
Je me plains d’avoir trop de veue, 
Moy qui ne puis voir seulement, 
Parmy tant d’ennuy qui me tue, 
Ung seul traict de contentement. 
Aveugle au bien ie me puis dire 
Et au mal trop plain de clairté, 
Ne pouvant rien voir que martyre 
Au miroir de vostre beauté. 
Puisqu’on guarit par son contraire 
Tout l’espoir que ie puis avoir 
Est de sortir de ma misère 
Lorsque ie cesseray de voir. 
A la mort doncq ie me relire 
Pour rendre mon mal limité ; 
Lors, si ne voyez mon martyre , 
Je ne verray vostre beauté. 
Signé R. Tuchep.. 1578. 
2tulre. 
il estoit une dame 
De noble cœur, 
Belle de corps et d’ame , 
De grand’ valeur. 
On l’a rendu’ nonnette 
En ung couvent 
Où va triste et seulette , 
Où va tousiours pleurant. 
Son petit cœur soupire 
Journellement; 
Tousiours la mort désire , 
Incessamment. 
Car tant souffre d’allarmes , 
Tant souffre , hélas ! 
Que prières ni larmes 
Ne luy donnent soûlas. 
Ung iour, après complye , 
Seulette estoit ; 
En grand’ mélancolie 
Se lamentoit : 
a Doulce Vierge Marie , 
(Disant par soy) 
n Que trop longue est ma vie 
» Puisque mourir je doy ! 
« Que ne m’asl-on donnée 
» A mon amy 
» Qui m’a tant désirée? 
» Et moy à luy? 
ii Me tiendroit embrascée 
» Toute la nuyct ; 
» Me diroit sa pensée , 
» Et moy la mienne à luy. 
